जेल DG को लिखा- 25 मार्च को मेरा जन्मदिन, उसी दिन परमिशन देंगे तो खुशी होगी
Sukesh Chandrasekhar Letter To Tihar Jail Superintendent जिसमें कैदियों और उनके परिवारों के कल्याण के लिए उनसे 5.11 करोड़ रुपए का डिमांड ड्राफ्ट देने की अनुमति मांगी है।
200 करोड़ की ठगी के केस में दिल्ली की मंडोली जेल में बंद सुकेश चंद्रशेखर ने बुधवार को जेल के डायरेक्टर जनरल को एक चिट्‌ठी लिखी है। जिसमें उसने कैदियों और उनके परिवार के कल्याण के लिए 5.11 करोड़ रुपए का डिमांड ड्राफ्ट देने की परमिशन मांगी है।
सुकेश जिन कैदियों की भलाई के लिए पैसा देना चाहता है उनमें वे कैदी भी शामिल हैं जो अपनी जमानत बॉण्ड का भुगतान नहीं कर पाने के कारण कई साल से जेल में बंद हैं।
पढ़िए सुकेश की जेल DG को लिखी चिट्‌ठी की खास बातें
दूसरे जज को केस ट्रांसफर करने लगाई थी याचिका
इसके पहले सुकेश ने 17 मार्च को अपना केस दूसरे जज को ट्रांसपर करने की याचिका लगाई थी। उसने जज पर पक्षपात करने का आरोप लगाया था। हालांकि, पटियाला हाउस कोर्ट ने यह याचिका खारिज कर दी थी। बेंच ने कहा था आरोपी को जज पर टिप्पणी करने का अधिकार नहीं है। कोर्ट ने सुकेश की ज्यूडिशियल कस्टडी भी 31 मार्च तक बढ़ा दी है।
सुकेश की लाइफ पर बनेगी फिल्म, 6 महीने दिल्ली में रहेंगे फिल्म के मेकर्स
ठग सुकेश चंद्रशेखर पर फिल्म बनाने की तैयारी है। सोर्सेस की मानें तो फिल्म मेकर आनंद कुमार सुकेश के जीवन पर फिल्म बनाना चाहते हैं। उन्होंने इसके लिए तिहाड़ जेल के एएसपी से भी बात कर ली है। आनंद कुमार सुकेश से जुड़ी हर छोटी-बड़ी जानकारी जुटा रहे हैं। सोर्सेस की मानें तो 2024 के अंत या 2025 की शुरुआत में फिल्म के रिलीज होने की संभावना है। पढ़ें पूरी खबर...
जैकलीन को चिट्ठी लिखकर दी थी होली की बधाई
15 दिन पहले सुकेश चंद्रशेखर ने एक्ट्रेस जैकलीन फर्नांडीस को लेटर लिखकर होली की बधाई दी है। इस लेटर में उन्होंने लिखा- मैं सबसे शानदार, अमेजिंग और ब्यूटीफुल इंसान जैकलीन को होली की शुभकामनाएं देता हूं। रंगों के इस त्योहार पर मैं वादा करता हूं कि जो रंग फीके पड़ गए हैं या गायब हो गए हैं, वे 100 गुना होकर तुम्हारे पास वापस आएंगे। पढ़ें पूरी खबर...
कौन है सुकेश और क्यों जेल में बंद है
सुकेश चंद्रशेखर कर्नाटक के बेंगलुरु का रहने वाला है। कहा जाता है कि उसने लैविश लाइफस्टाइल जीने के लिए 17 साल की उम्र से ही लोगों को ठगना शुरू कर दिया था। बेंगलुरु में ठगी करने के बाद उसने चेन्नई और दूसरे शहरों में भी लोगों को निशाना बनाया। उसके निशाने पर टॉप पॉलिटिशियन, बिजनेसमैन से लेकर बॉलीवुड सेलिब्रिटीज रहे हैं।
2007 में उसने खुद को बड़ा सरकारी अधिकारी बताते हुए बेंगलुरु डेवलपमेंट अथॉरिटी में काम कराने के बदले 100 से ज्यादा लोगों को ठगा था। इस मामले में सुकेश की गिरफ्तारी भी हुई थी। फिलहाल वह मनी लॉन्ड्रिंग केस में दिल्ली की मंडोली जेल में बंद है।